****

**Termat e referencës**

|  |
| --- |
| Njoftim për Koordinator Lokal në zonën e Shëngjinit |

**Shoqata zbatuese**: YWCA of Albania

**Projekti:** ``Qendrat e Fëmijërisë së Hershme si hapësira kreative dhe të sigurta``

**Donatori:** UNICEF

1. **Informacion i përgjithshëm**

``Qendrat e Fëmijërisë së Hershme si hapësira kreative dhe të sigurta`` është projekt i zbatuar nga YWCA of Albania me mbështetjen.

Projekti konsiston në krijimin e Qendrave Ditore në Durrës dhe Shëngjin, të cilat do të frekuentohen nga fëmijët e popullsisë afgane që i përkasin grupmoshës 3-6 vjeç. Qëndrat do të funksionojnë si hapësira të sigurta dhe edukuese për fëmijët. Filozofia kryesore e qendrave është të mësuarit nëpërmjet lojës dhe përdorimi i strategjive jo formale të edukimit. Një sërë shërbimesh, si mbështetje psikologjike, aktivitete në grup, mësim i strukturuar sipas qasjes joformale, ushtrime në natyre etj do të ofrohen për të rritur reziliencën e fëmijëve dhe për t`iu siguruar ambiente gjithëpërfshirëse e edukuese.

Përpos fokusit me fëmijët, prindërit do të përfshihen në projekt me qëllim trajnimin e tyre dhe diskutimin rreth çështjeve të rëndësishme dhe sensitive, si prindërimi pozitiv, përballja me situatat traumatike, rregullimi emocional dhe lidhja e rëndësishme dhe e shëndetshme prind-fëmijë.

Gjithashtu në kuadër të projektit do të realizohen trajnime edhe me mësuesit, me qëllim ngritjen e kapaciteteve profesionale dhe dhënien e ekspertizës për të mbështetur nxënësit që mund të përballen me ngjarje potencialisht stresuese dhe traumatike, nëpërmjet të mësuarit socio-emocional dhe joformal.

1. **Qëllimi i shërbimit:**

*Personi përgjegjës për këtë pozicion, duhet të ofrojë qëllimet e specifikuara:*

* Personi përgjegjës njeh me detaje projektin, qasjen, objektivat dhe veprimtaritë kryesore
* Personi përgjegjës punon me stafin e projektit dhe ekspertët për të përmbushur qëllimet kryesore të iniciativës
* Personi përgjegjës asiston dhe lehtëson veprimtaritë e realizuar me fëmijët afganë pranë Qendrës Ditore
* Personi përgjegjës bashkëpunon dhe krijon lidhje me strukturat lokale, me qëllim përfshirjen e tyre në iniciativë
* Personi përgjegjës koordinon dhe bashkërendon punën e stafit lokal pranë Qendrës Ditore në Shëngjin
* Personi përgjegjës angazhohet në krijimin dhe mbështetjen e veprimtarisë së Klubit të Prindërve
* Personi përgjegjës asiston dhe lehtëson takimet e realizuara me prindërit afganë
* Personi përgjegjës angazhohen në organizimin e trajnimeve profesionale me prindërit
* Personi përgjegjës identifikon rrisqet potenciale gjatë zbatimit të projektit dhe punon për minimizimin dhe adresimin e tyre.
* Personi përgjegjës angazhohet dhe punon për përmbushjen e outputeve dhe arritjen e rezultateve.
* Personi përgjegjës përgatit dhe kujdeset për dokumentacionin e aktiviteteve (lista pjesëmarrësish, raporte, foto)
* Personi përgjegjës identifikon praktikat pozitive dhe pikat e forta të ndërhyrjes.
* Personi përgjegjës punon ekipin e YWCA, UNICEF dhe palët e tjera të interesuara.

1. **Pritshmëritë**

|  |
| --- |
| Outputi |
| * Koordinim i stafit lokal * Asistencë në realizimin e aktiviteteve me fëmijët afganë * Mbështetje e aktiviteve me prindërit * Mbikqyrje e realizimit të aktiviteteve te planifikuara * Montorim i aktiviteteve |
| * Mbështjetje e aktiviteteve me prindërit * Mbështetje dhe organizim i Klubit të Prindërve * Supervizim dhe facilitim i aktiviteteve me fëmijët pranë Qendrës Ditore * Identifikim nevojash dhe raportim * Mbështetje në organizimin e trajnimeve me mësuesit * Montirim i aktiviteteve |

1. **Profili**

*Edukimi, Kualifikimi*

* Diplomë Masteri e lidhura me shkencat e edukimit, sociale, politike, gazetari etj

*Eksperienca të mëparshme*

* Përvoja relevante të mëparshme të koordinimit të projekteve
* Eksporienca të mëparshme në OJF

*Kërkesat specifike profesionale*

* Njohës të programit të mbrojtjes së fëmijëve
* Njohës të nevojave zhvillimore të fëmijëve
* Aftësi të shkëlqyera komunikimi
* Aftësi për të punuar në grup
* Aftësi për të qenë fleksibël

**5. Menaxhimi dhe raportimi**

a. Struktura përgjegjëse që përfaqëson YWCA of Albania është Drejtori i Projektit

b. Fushëveprimi i punës së konsulentit nuk parashikon përdorimin e ambienteve të projektit, por nuk përjashton mundësinë kur lind nevoja.

***Shënime të rëndësishme:***

1.Personat që kanë pasur eksperiencë të mëparshme me YWCA kanë përparësi përzgjedhje.

2. YWCA ndjek një proces transparent përzgjedhje, bazuar tek kriteret e vlerësimit. Çdo ndërhyrje sjell skualifikimin direkt të kandidatit.

3. YWCA ndjek politikën e zero tolerancë në lidhje me çështjen e ngacmimit, shfrytëzimit dhe/ose abuzimit seksual, ndaj çdo personi që përfshihet në aktivitetet e organizatës.